### Beslutning

Godkendt.

### Sagsfremstilling

## Resume og sagens baggrund

Snertinge, [adresse], Føllenslev Energiselskab (SSF Energi) ansøger ved skrivelse af 7. november 2023 om garanti for byggekredit hos KommuneKredit på [adresse] kr. til finansiering af etape 4 – afslutning af ombygning og renovering af Værket. Projektet forventes afsluttet i 2025, hvorefter endelig lånefinansiering forventes pr. 31. december 2025.

Ansøgning om kommunegaranti kræver kommunalbestyrelsens godkendelse.

Lovhjemmel: Paulina Bech.

## Indstillinger

Direktøren indstiller, at:

1. der gives kommunegaranti for en byggekredit i KommuneKredit på [adresse] kr. til endelig finansiering senest den 31. december 2025.
2. ansøgning om endelig lånefinansiering og indfrielse af byggekreditten fremsendes senest til behandling på Kommunalbestyrelsens møde i november 2025.
3. der vil blive beregnet garantiprovision på 0,55% af restgælden for eksisterende lån pr. 31. december 2023 til betaling i december 2024.

## Behandling

Økonomiudvalg, Kommunalbestyrelsen

## Sagsfremstilling

SSF Energi, som blev indviet i 1995, igangsatte i 2019 et større renoverings- og forbedringsprojekt for at optimere Værket. Projektet var oprindeligt opdelt i 3 etaper og i det oprindelige projekt indgik der ikke udskiftning af reaktorer og ny/ombytning af motor.

Ombygningen har taget længere tid, end først antaget, og det har nu vist sig nødvendigt med nye reaktorer m.m. Værket har i den forbindelse lavet en plan for de sidste indsatsområder i en afsluttende etape for 2024 og 2025.

I etape 4 bemærkes det, at reaktortanke bærer en væsentlig del af omkostningerne i forbindelse med afslutning af renoveringen.

Byggekreditten på [adresse] kr. søges til 31. december 2025, SSF Energi fremsender forinden ansøgning om kommunegaranti for endelig lånefinansiering og indfrielse af byggekreditten.

Projektet er godkendt af Varmeværkets bestyrelse.

*Økonomiske beregninger for etape 4:*

![](data:image/png;base64...)

*Garantiprovision:*

Der vil blive opkrævet garantiprovision jf. kommunens principper for opkrævning af garantiprovision for kommunegarantier. SSF Energi har en kreditvurdering, som udviser en stærk betalingsevne, hvilket medfører en garantiprovision på 0,55%. Garantiprovisionen vil således blive opkrævet årligt med 0,55% af restgælden pr. 31. december. Dvs. den samlede restgæld for alle SSF Energis lån, vil blive opgjort pr. 31. december 2023.

## Økonomiske konsekvenser

Garantien får kun bevillingsmæssige konsekvenser for kommunen, hvis SSF Energi ikke er i stand til at betale lånet. Garantien påvirker ikke den kommunale låneramme.

Kommunens garantiforpligtigelse for SSF Energi udgjorde pr. 31. december 2022 26.680.803,52 kr.

### Sagens forløb

22-11-2023 Økonomiudvalget
Anbefales.